الحاجات، الكسدات، الضو، الشعى و شلاّ حوايج فالدنيا مصاوبين من التّركاب ديال واحد الفرتيت، هادي هي النّضرة ديال الموضيل العادي لي فالفيزيك د الفرتيت. كاين شي نواع من هاد الفرتيت عاينّاهوم من شحال هادي، وشي نواع آخرين يالله عاينّاهوم بحال البوزون د هيݣز لي عاينّاه فعام 2012. الذرّة ماشي هي أصغر حاجة فالدنيا، كاين لي صغر منها، و داكشي لي صغر منها هو لي تانسمّيوه الفرتيت. كاين فالقلب د الذرّة جوج نواع من الفرتيت، الپروطونات و النوطرونات. و ضاير بالقلب د الذرّة واحد النوع من الفرتيت لي تانسمّيوه الإلكطرون، و هاد الإلكطرون تاينقز من بلاصة لبلاصة، و العاقبة ديال داك التنقاز هو الخروج ولّ الدخول ديال واحد الفرتيت لي تانسمّيوه الفوطون. ملي تاينقز الإلكطرون من موضع لموضع غادي يـخلي واحد الخوى، هاداك الخوى تانسمّيوه الخوى، و تانسمّيوه عاوثاني الفرتيت الزايد، والإلكطرون تانسميوه الفرتيت الناقص. حيثاش ملي تايتلاقى الفرتيت الناقص مع الفرتيت الناقص، تايتدافعو، وملي تايتلاقى الفرتيت الناقص مع الفرتيت الزايد، تايتجارو. كونداساتور هو واحد الحيلة فالإلكترونيك تانكدّسو بيها الفرتيت د الضّو، و أول كونداساتور صاوبنا هو القرعة ديال لايدن ، صاوبها پيتر ڤان موشنبغوك فمدينة لايدن الهولاندية.